stanford-oval/wikipedia huggingface dataset:
Ro-11 (1917)

| Ro-11 / 呂11 |
| --- | --- |
 Ro-11

Aluksen vaiheet
Rakentaja:  Kuren laivastoarsenaali
Kölinlasku:  25. huhtikuuta 1917
Laskettu vesille:  15. lokakuuta 1917
Palveluskäyttöön:  31. heinäkuuta 1919
Poistui palveluskäytöstä:  1. huhtikuuta 1932
Tekniset tiedot
Uppouma:  735 t (pinnalla) 1 030 t (sukellus)
Pituus:  69,2 m (kokonaispituus)
Leveys:  6,4 m
Syväys:  3,4 m
Koneteho:  2 600 bhp (pinnalla) 1 200 shp (sukellus)
Nopeus:  18 solmua (pinnalla) 9 solmua (sukellus)
Miehistöä:  44
Aseistus
Aseistus:  1 × 8 cm/28 tykki 6 × 45 cm torpedoputkea
Ro-11 (jap. 呂11) (aiemmin sukellusvene No.19) oli Keisarillisen Japanin laivaston vuonna 1919 valmistunut Kaichū-tyyppinen sukellusvene.
Valmistus

Alus tilattiin vuoden 1916 hankinnoissa Kuren laivastontelakalta, missä köli laskettiin 25. huhtikuuta 1917. Alus laskettiin vesille 15. lokakuuta ja otettiin palvelukseen 31. heinäkuuta 1919 nimellä sukellusvene No. 19.
Palvelus

Alus nimettiin 1. marraskuuta 1924 Ro-11:ksi. Se poistettiin alusluettelosta 1. huhtikuuta 1932.
Riki & André

Riki & André oli israelilainen lauluduo, joka teki Suomessa yhden LP-levyn Jaakko Salon orkesterin kanssa Scandia-levymerkille vuonna 1971. Levy sisältää israelilaisia lauluja, aloitusraitana ”Hava Nagila”.
Duon jäsenet olivat Riki Magal (s. 1951) ja André Zweig (s. 1947). He tekivät 1970-luvun alussa Israelin valtion lähettäminä ”hyvän tahdon kiertueita” Suomessa ja muissa Pohjoismaissa. Levynkannen mukaan albumin tekoa tuki Israelin valtiollinen matkailutoimisto Tukholmassa..
André Zweig asettui 1980-luvun taitteessa asumaan Suomeen. Hän on toiminut muun muassa kanttorina Helsingin juutalaisen seurakunnan tilaisuuksissa ja sen Hazamir-kuoron solistina.
Diskografia

Riki & André (1971,  Scandia)
Ro-16 (1921)

| Ro-16 |
| --- | --- |
 Ro-16 1920-luvulla

Aluksen vaiheet
Rakentaja:  Kuren laivastoarsenaali
Kölinlasku:  18. marraskuuta 1920
Laskettu vesille:  22. huhtikuuta 1921
Palveluskäyttöön:  29. huhtikuuta 1922
Poistui palveluskäytöstä:  1. syyskuuta 1933
Tekniset tiedot
Uppouma:  755 t (pinnalla) 1 050 t (sukellus)
Pituus:  70,1 m (kokonaispituus)
Leveys:  6,1 m
Syväys:  3,7 m
Koneteho:  2 600 bhp (pinnalla) 1 200 shp (sukellus)
Nopeus:  17 solmua (pinnalla) 9 solmua (sukellus)
Miehistöä:  45
Aseistus
Aseistus:  1 × 8 cm/28 tykki 6 × 45 cm torpedoputkea
Ro-16 (aiemmin sukellusvene No.37) oli Keisarillisen Japanin laivaston vuonna 1922 valmistunut Kaichū-tyyppinen sukellusvene.
Valmistus

Alus tilattiin vuoden 1917 hankinnoissa Kuren laivastontelakalta, missä köli laskettiin 18. marraskuuta 1920. Alus laskettiin vesille 22. huhtikuuta 1921 ja otettiin palvelukseen 29. huhtikuuta 1922 nimellä sukellusvene No. 37.
Palvelus

Alus nimettiin 1. marraskuuta 1924 Ro-16:ksi. Se poistettiin alusluettelosta 1. syyskuuta 1933.
Robert John Bardo

Robert John Bardo (s. 2. tammikuuta 1970) on yhdysvaltalainen mies, joka murhasi näyttelijä Rebecca Schaefferin tämän kotona 18. heinäkuuta 1989. Bardo oli vainonnut Schaefferia jo useamman vuoden ennen murhaa.
Bardo oli aikaisemmin vainonnut Samantha Smithiä, Debbie Gibsonia, Madonnaa, Dyan Cannonia ja Tiffanyä, kunnes hän vuonna 1986 otti kohteekseen Rebecca Schaefferin. Bardo yritti muun muassa kaksi kertaa päästä Schaefferin tähdittämän tv-sarjan My Sister Samin kuvauspaikalle siinä onnistumatta.
Bardo päätti murhata Schaefferin nähtyään elokuvan Kohtauksia luokkataistelusta Beverly Hillsissä (Scenes from the Class Struggle in Beverly Hills). Elokuvassa Schaefferin esittämä roolihahmo harrastaa seksiä pojan kanssa, ja tästä henkisesti häiriintynyt Bardo ei pitänyt.
Bardo maksoi 250 dollaria yksityisetsivälle, jotta tämä selvittäisi hänelle Schaefferin kotiosoitteen, mikä oli laillista tuohon aikaan. Bardo meni pistoolin kanssa Schaefferin kotiovelle Los Angelesissa 18. heinäkuuta 1989 ja soitti ovikelloa. Bardo pyysi nimikirjoitusta ja sen saatuaan poistui paikalta. Hän palasi myöhemmin takaisin ja soitti uudestaan ovikelloa. Kun Schaeffer avasi oven, Bardo ampui häntä lähietäisyydeltä sydämeen. Bardo pakeni paikalta, mutta hänet saatiin kiinni seuraavana päivänä moottoritieltä kun hän yritti jättäytyä auton alle.
Bardo tuomittiin elinikäiseen vankeusrangaistukseen ilman mahdollisuutta ehdonalaiseen vapauteen.
Tapauksen johdosta Kaliforniassa säädettiin laki, jonka mukaan paikallinen ajoneuvohallintokeskus Department of Motor Vehicles ei saa luovuttaa ihmisten kotiosoitteita.
Bardo joutui väkivaltaisen hyökkäyksen kohteeksi Kalifornian Mule Creek State Prisonissa 27. heinäkuuta 2007. Eräs vanki puukotti Bardoa yksitoista kertaa tämän ollessa matkalla aamiaiselle. Puukottaja oli viranomaisten mukaan tuomittu toisen asteen murhasta elinkautiseen vankeuteen, josta olisi mahdollista anoa ehdonalaiseen pääsyä 82 vuoden jälkeen.
Raplamaa

| Raplamaa Rapla maakond |
| --- | --- |

 Lippu:  Vaakuna
 Sijainti
Valtio:  Viro
Kuntia:  4
Hallinto:  
 – hallinnollinen keskus:  Rapla
 – Maaherra:  Tiit Leier
Pinta-ala:  2 765,06 km²
Väkiluku (1.1.2018):  33 774
 – väestötiheys:  12 as./km²
Lyhenteet:  
 – ISO 3166:  EE-70
 
Maakunnan verkkosivut
Raplamaa (vir. Rapla maakond) on maakunta Keski-Virossa. Sen keskuspaikka on Raplan kaupunki. Maakunnan pinta-ala on 2 765 neliökilometriä, ja asukkaita siellä on 33 774 (1.1.2018).
Maantiede

Suurin osa alueesta on Pohjois-Viron tasankoa, jolla harjoitetaan karjanhoitoa, eteläosassa on loivasti kumpuilevia metsämaita.
Hallinto

Raplamaa muodostettiin piiriksi 1950 ja maakunnaksi 1990 Harjumaan eteläosasta ja osista Länsi-Virumaata ja Järvamaata.
Hallinto > Kaupungit ja kunnat

Vuoden 2017 kuntauudistuksen jälkeen Raplamaa koostuu neljästä kunnasta, ennen muutosta kuntia oli kymmenen:
Kehtnan kunta
Kohilan kunta
Märjamaan kunta
Raplan kunta.
Kehtnan kunta muodostettiin vanhasta Kehtnasta ja Järvakandin kunnasta. Uusi Märjamaan kunta muodostettiin yhdistämällä vanha Märjamaa ja Vigala sekä kolme Raikkülan kylää. Uusi Raplan kunta koostuu vanhasta Raplasta, Kaiusta, Juurusta sekä pääosasta Raikkülaa. Käru siirtyi uudistuksessa osaksi Järvamaalle muodostettua uutta Türin kuntaa.
Väestö

Vuonna 2011 silloisella Raplamaalla oli 34 914 asukasta, joista 32 815 (94,0 %) oli virolaisia, 1 332 (3,8 %) venäläisiä ja 750 (2,1 %) muita kansallisuuksia.
Talous

Maakunnan teollisuudenaloja ovat lasi-, rakennustarvike-, tekstiili- ja elintarviketeollisuus. Lisäksi maakunnassa työllistää metsäteollisuus ja maanviljely.
Hallinto ja politiikka

Valtiollisissa vaaleissa Raplamaa muodostaa yhdessä Tallinnan ulkopuolisen Harjumaan kanssa vaalipiirin numero 4 (valimisringkond nr 4), josta valitaan 14  kansanedustajaa 101-jäseniseen riigikoguun.
Valtun kartanon tuulimylly Raplassa.
Hagerin kirkko Kohilassa.
Kohilan kartanon päärakennus.
Aiheesta muualla

Kuvia tai muita tiedostoja aiheesta Raplamaa Wikimedia Commonsissa
Raplamaan kunnat vuodesta 2017.
Raplamaan kunnat vuoteen 2017.
Robert Mangold

Robert Mangold.
Robert Mangold (s. 12. lokakuuta 1937 North Tonawanda, New York) on yhdysvaltalainen taidemaalari. Mangold on toiminut Yhdysvaltain taide- ja kirjallisuusakatemian jäsenenä vuodesta 2001.
Mangold piti ensimmäisen oman näyttelynsä Guggenheim-museossa vuonna 1971. Hänen työtään on esitelty useampaan otteeseen Whitneyn biennaalissa.
Hän on elokuvaohjaaja James Mangoldin isä.
Rikin oksidit

Rikin oksidit ovat kemiallisia yhdisteitä, joissa rikki on sitoutunut happeen. Rikin oksidien kemialliset kaavat ovat muotoa SOx, jossa X on happiatomien määrä. Rikin oksidit aiheuttavat happamoitumista.
Rikin oksideja

Rikkidioksidi - SO2
Rikkitrioksidi - SO3
Gerhard Rose

Gerhard Rose
Gerhard Rose (30. marraskuuta 1896 – 13. tammikuuta 1992) oli saksalainen trooppisten tautien asiantuntija, natsitohtori ja Luftwaffen lääkintäpäällikkö toisen maailmansodan aikana Saksassa. Hän oli kotoisin Danzigista. Hänet tuomittiin Nürnbergin lääkärioikeudenkäynnissä elinkautiseen ja sittemmin 15 vuoden vankeusrangaistukseen sotarikoksista.
Gaussin algoritmi

Gaussin algoritmi eli Gaussin eliminointimenetelmä on ensisijaisesti lineaarialgebran menetelmä, algoritmi, jolla voidaan ratkaista lineaarinen yhtälöryhmä matriisimuodossa. Se tuottaa alkuperäisen matriisin kanssa riviekvivalentin matriisin, josta yhtälöryhmän ratkaisut on mahdollista lukea. Gaussin eliminointimenetelmä toimii kaikissa mahdollisissa tapauksissa, joissa yhtälöryhmällä on 1) ääretön määrä ratkaisuja 2) yksi ratkaisu 3) ei ratkaisua.
Menetelmästä on olemassa myös laajennus, joka tunnetaan Gaussin-Jordanin eliminointimenetelmänä. Tässä menetelmässä matriisin porrasmuotoon saattamisen jälkeen sen työstämistä jatketaan kunnes matriisin tuntemattomia edustava vasen puoli muistuttaa yksikkömatriisia.
Historiaa

Gaussin eliminointimenetelmä on nimetty matemaatikko Carl Friedrich Gaussin mukaan, mutta hän ei ole kehittänyt sitä. Ensimmäiset maininnat menetelmästä ovat jo vuosilta 150 eaa. - 179 kiinankielisessä kirjassa Jiuzhang suanshu, Yhdeksän lukua matemaattisesta taiteesta. Nykymuotoonsa menetelmän kehitti Isaac Newton, jonka muistiinpanot mm. yhtälöistä julkaistiin vuonna 1707 teoksessa Arithmetica Universalis. Lopulta, vasta 1950-luvulla menetelmä sai nykyisen nimensä aiheen historiaan liittyvien väärinkäsitysten myötä.
Algoritmin tausta

Gaussin eliminointimenetelmä perustuu lineaarisen yhtälöryhmän seuraaviin ominaisuuksiin:
Yhtälöryhmän kahden yhtälön paikkaa voidaan vaihtaa
Yhtälöryhmän yhtälö voidaan kertoa puolittain nollasta poikkeavalla vakiolla
Yhtälöryhmän yhtälö voidaan lisätä yhtälöryhmän toiseen yhtälöön, kerrottuna nollasta poikkeavalla vakiolla
Suoritettaessa mikä tahansa edellä olevista operaatioista muodostetaan uusi, alkuperäisen kanssa ekvivalentti yhtälöryhmä. Toisin sanoen, alkuperäisen ja uuden yhtälöryhmän ratkaisujoukot ovat täsmälleen samat.
Algoritmi

Ratkaistaessa yhtälöryhmää, operoidaan itse asiassa ainoastaan tuntemattomien kertoimilla ja vakioilla. Itse tuntemattomat ovat "paikanpitäjän" roolissa. Näin ollen, mistä tahansa yhtälöryhmästä voidaan muodostaa matriisi seuraavasti:
Algoritmi > Esimerkki  matriisiesityksestä

Yhtälöryhmää
vastaa matriisiesitys
jossa siis kolmessa vasemmanpuoleisimmassa sarakkeessa tuntemattomien kertoimet, rivin vastatessa yhtä yhtälöä, ja oikeanpuoleisessa sarakkeessa vakiot yhtälöittäin.
Algoritmi > Toiminta

Itse Gaussin eliminointimenetelmä toimii seuraavasti: 
Annettu matriisi voidaan aina asettaa porrasmuotoon yhtälöryhmien operaatioita vastaavien alkeisrivitoimitusten avulla. Alkeisrivitoimituksella tarkoitetaan sitä, että
Rivi kerrotaan jollain nollasta eroavalla vakiolla.
Rivi kerrotaan jollain nollasta eroavalla vakiolla ja lisätään se johonkin toiseen riviin.
Kaksi matriisin riviä vaihdetaan keskenään.
Alkeisrivitoimituksia yksi kerrallaan, äärellisen määrän suorittamalla päästään alkuperäisen matriisin kanssa riviekvivalenttiin, porrasmuotoiseen matriisiin.
Matriisi on porrasmuodossa, mikäli seuraavat ehdot ovat voimassa:
Nollarivit (jos niitä on) ovat alimpina.
Jokaisen nollasta eroavan rivin vasemmalta lukien ensimmäinen nollasta eroava alkio, ko. rivin johtava alkio = 1.
Alemman rivin johtavan alkion sarake sijaitsee aina ylemmän rivin johtavan alkion sarakkeen oikealla puolella.
Suoritetaan Gaussin algoritmi ja päästään matriisiin:
joka on siis haluttu, porrasmuotoinen matriisi.
Tästä saadaan takaisinsijoituksella:
Saatiin siis yksikäsitteinen ratkaisu.
Gaussin algoritmi tietokoneelle

i=1
j=1
while (i ≤ m and j ≤ n) do
  # Etsi johtava alkio sarakkeelta j, alkaen riviltä i:
  max_val = A[i,j]
  max_ind = i
  for k=i+1 to m do
    val = A[k,j]
    if abs(val) > abs(max_val) then
      max_val = val
      max_ind = k
    end_if
  end_for
  if max_val ≠ 0 then
    vaihda rivit i ja max_ind
    jaa rivi i luvulla max_val
    for u = 1 to m do
       if u ≠ i then
          lisää -A[u,j] * rivi i riviin u
       end_if
    end_for
    i = i + 1
  end_if
  j = j + 1
end_while
Gaussin eliminointimenetelmän sovelluksia > Kaikki lineaariseksi yhtälöryhmäksi puettavat ongelmat

Esim. sähköverkot, liikennevirrat, tuotanto ja kulutus, väestönkasvu.
Gaussin eliminointimenetelmän sovelluksia > Lineaarialgebran lukuisat ongelmat

Matriisin aste
Rivi-, sarake- ja nolla-avaruuden kannat
Matriisin determinantti
Käänteismatriisin etsintä (Gauss-Jordanin eliminointimenetelmän avulla)
Mahdollisia ongelmia > Virheherkkyys

Yhtälöryhmien lähtöaineisto oikeassa elämässä ei läheskään aina ole absoluuttisen
täsmällistä. Jos kerroinmatriisi on lähellä singulaarista, pienetkin epätarkkuudet
saattavat muuttaa ratkaisua olennaisesti.
Mahdollisia ongelmia > Skaalaus

Jakajiksi voi tulla hyvin suuria/pieniä lukuja, mikä voi muuttaa kertoimien
suuruusluokkaa paljonkin.
Mahdollisia ongelmia > Yli- ja alivuodot

Mahdolliset liian suuret/pienet luvut tietokoneen käsiteltäväksi. Ongelma yleensä
vältettävissä oikealla skaalauksella.
Riki Lindhome

| Riki Lindhome |
| --- | --- |
 Riki Lindhome San Diegon Comic-Conissa 2017.
Henkilötiedot
Syntynyt: 5. maaliskuuta 1979 (ikä 45) Coudersport, Pennsylvania, Yhdysvallat
Ammatti:  näyttelijä, muusikko
Aiheesta muualla
www.rikilindhome.com
IMDb
Elonet
Riki Lindhomen ja Kate Micuccin muodostama duo Garfunkel and Oates esiintymässä Hollywoodissa vuonna 2009.
Riki Lindhome (s. 5. maaliskuuta 1979) on yhdysvaltalainen näyttelijä. Hänet tunnetaan parhaiten Julietin roolista televisiosarjasta Gilmoren tytöt. Hän on myös vieraillut sarjoissa Buffy, vampyyrintappaja, Rillit huurussa  ja Titus sekä näytellyt Mardell Fitzgeraldin roolin elokuvassa Million Dollar Baby.
Lindhome syntyi Coudersportissa, Pennsylvaniassa, mutta perhe muutti New Yorkin Portvilleen hänen ollessaan kaksivuotias. Hän opiskeli Syracusen yliopistossa, josta valmistui vuonna 2000. Hän esiintyi uransa alussa pienissä rooleissa televisiosarjoissa, kunnes hänet valittiin Tim Robbinsin näytelmään Embedded. Siinä Lindhome kiinnitti Clint Eastwoodin huomion, ja tämä kiinnitti hänet ensimmäiseen elokuvarooliinsa Million Dollar Babyyn (2004). Sen jälkeen hän on esiintynyt sekä useissa elokuvissa että televisiosarjoissa.
Yhdessä näyttelijäkollegansa Kate Micuccin kanssa Lindhome esiintyy humoristisena muusikkoduona nimeltä Garfunkel and Oates. Joulukuussa 2009 he esiintyivät The Jay Leno Show’ssa, ja vuonna 2014 IFC:llä esitettiin heistä kertova kymmenjaksoinen televisiosarja.
Aiheesta muualla

Wikimedia Commonsissa on kuvia tai muita tiedostoja aiheesta .
Riki Lindhome Internet Movie Databasessa. (englanniksi)
Robert Mann

Robert Nathaniel Mann (19. heinäkuuta 1920 – 1. tammikuuta 2018) oli yhdysvaltalainen viulisti, säveltäjä, kapellimestari ja Juilliard String Quartetin perustajajäsen.
Gerhard Rohlfs (tutkimusmatkailija)

Gerhard Rohlfs.
Gerhard Friedrich Rohlfs (14. huhtikuuta 1831 Vegesack – 2. kesäkuuta 1896 Rüngsdorf) oli saksalainen Afrikan tutkija.
Gerhard Rohlfs syntyi bremeniläisen lääkärin perheeseen. Hän jätti koulun kesken ja osallistui Saksan–Tanskan sotaan vuosina 1849–1850. Rohlfs opiskeli sen jälkeen lääketiedettä, mutta liittyi sitten armeijaan, josta hän karkasi Ranskan muukalaislegioonaan. Rohlfs osallistui Algerian valloitukseen vuosina 1856–1860 ja toimi lääkärinä Marokon Fèsissä vuosina 1861–1862.
Rohlfs tutki vuosina 1862–1864 Saharan länsiosia Marokossa ja eteni sitten Touatin ja Ghadamésin kautta Tripoliin. Vuosina 1865–1867 hän matkusti Tripolista Murzuqin kautta Bornuun ja Benuejoelle ja edelleen Guineanlahden rannalle Lagosiin. Vuosina 1868–1869 Rohlfs teki matkan Bengasista Kyrenaikan ja Libyan autiomaan läpi Siwaan ja Aleksandriaan. Vuosina 1873–1874 hän johti saksalaista tutkimusretkikuntaa Egyptissä. Rohlfsin viimeinen matka vuosina 1878–1879 Tripolista Wadaihin epäonnistui, mutta hän kävi ensimmäisenä eurooppalaisena Kufran keitailla ja palasi sitten Bengasiin.
Rohlfs kävi Vilhelm I:n lähettiläänä Yohannes IV:n luona Etiopiassa vuosina 1880–1881. Vuosina 1884–1885 hän toimi Saksan pääkonsulina Sansibarissa.
Rohlfs oli tutkijana itseoppinut ja hänen tieteelliset havaintonsa vaikuttavat usein harrastelijamaisilta. Hänen tutkimusmatkansa voidaan nähdä osana varhaista saksalaista kolonialismia.
Hanaun ampuminen 2020

| Hanaun ampuminen 2020 |
| --- | --- |

Paikka:  Hanau, Saksa
Ajankohta:  19. helmikuuta 2020
Iskutyyppi:  joukkomurha
Kuolleita:  11 (epäilty mukaan lukien)
Haavoittuneita:  5
Epäilty/epäillyt:  Tobias Rathjen
Hanaun ampuminen oli 19. helmikuuta 2020 Saksan Hanaussa tapahtunut ampuminen, jossa sai surmansa 11 ihmistä tekijä mukaan luettuna. Ampuja oli 43-vuotias vakavista mielenterveysongelmista kärsinyt Tobias Rathjen. Poliisin mukaan teossa oli muukalaisvastaisia piirteitä. Ampumisen uhrit olivat maahanmuuttajataustaisia, pääasiassa turkkilais- ja kurditaustaisia. Rathjen hyökkäsi kahteen kaupungissa sijaitsevaan vesipiippubaariin ja ampui yhdeksän ihmistä. Kotiin palattuaan hän surmasi vielä äitinsä ennen kuin teki itsemurhan. Tekoa tutkitaan terrori-iskuna.
Rathjen jätti jälkeensä salaliittoteorioita ja äärioikeistolaista kieltä sisältäneen manifestin. Hänellä oli tekoonsa ilmeisesti ulkomaalaisvihamielinen ja rasistinen motiivi. Rathjen kertoi myös olevansa vastentahtoisesti selibaatissa elävä incel-tyyppinen henkilö.
Robert Manner

Robert Manner (ven. Роберт Маннер, k. 2013 Petroskoi, Karjalan tasavalta, Venäjä) oli neuvostoliittolainen, sittemmin venäjänsuomalainen lehtimies. Hän oli Petroskoissa ilmestyvän suomenkielisen Neuvosto-Karjala-sanomalehden palveluksessa 1970-luvun alusta asti. Lehti muutti nimensä Karjalan Sanomiksi 1992, ja  Mannerista tuli päätoimittaja. Tässä toimessa häntä arvostettiin muun muassa hyvän ja luontevan suomen kielen taitonsa vuoksi. Hänen aikanaan vuonna 2004 lehti siirtyi osittain internetiin. Joulukuussa 2010 hänen tilalleen päätoimittajaksi tuli Mikko Nesvitski. Manner haudattiin 1. lokakuuta 2013 Petroskoihin.
Rikkihemppo

| Rikkihemppo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Afrikanhempot Crithagra
Laji::  sulphurata
Kaksiosainen nimi
 Crithagra sulphurata  (Linnaeus, 1766) 
Synonyymit
 Serinus sulphuratus 
Katso myös
   Rikkihemppo Wikispeciesissä   Rikkihemppo Commonsissa 
Infobox OKNimi-testi OKIUCN-testi OK: 
Rikkihemppo (Crithagra sulphurata) on peippojen heimoon kuuluva varpuslintu.
Levinneisyys

Rikkihemppoa tavataan Afrikassa päiväntasaajan eteläpuolella. Lajin on raportoitu olevan melko yleinen tai paikallisesti yleinen, ja sen kanta on vakaa. Se on luokiteltu elinvoimaiseksi.
Ro-12 (1917)

| Ro-12 |
| --- | --- |

Aluksen vaiheet
Rakentaja:  Kuren laivastoarsenaali
Kölinlasku:  25. huhtikuuta 1917
Laskettu vesille:  1. joulukuuta 1917
Palveluskäyttöön:  18. syyskuuta 1919
Poistui palveluskäytöstä:  1. huhtikuuta 1932
Tekniset tiedot
Uppouma:  735 t (pinnalla) 1 030 t (sukellus)
Pituus:  69,2 m (kokonaispituus)
Leveys:  6,4 m
Syväys:  3,4 m
Koneteho:  2 600 bhp (pinnalla) 1 200 shp (sukellus)
Nopeus:  18 solmua (pinnalla) 9 solmua (sukellus)
Miehistöä:  44
Aseistus
Aseistus:  1 × 8 cm/28 tykki 6 × 45 cm torpedoputkea
Ro-12 (aiemmin sukellusvene No.20) oli Keisarillisen Japanin laivaston vuonna 1919 valmistunut Kaichū-tyyppinen sukellusvene.
Valmistus

Alus tilattiin vuoden 1916 hankinnoissa Kuren laivastontelakalta, missä köli laskettiin 25. huhtikuuta 1917. Alus laskettiin vesille 1. joulukuuta ja otettiin palvelukseen 18. syyskuuta 1919 nimellä sukellusvene No. 20.
Palvelus

Alus nimettiin 1. marraskuuta 1924 Ro-12:ksi. Se poistettiin alusluettelosta 1. huhtikuuta 1932.
Riki Takeuchi

Riki Takeuchi (s. 4. tammikuuta 1964 Saiki, Japani) on japanilainen näyttelijä ja laulaja, joka on näytellyt monissa Takashi Miiken ohjaamissa elokuvissa. Takeuchi myös esittää Riki Takeuchi -nimistä pelinjohtajaa elokuvassa Battle Royale II: Requiem sekä Ginya Yabukia Tokyo Mafia -elokuvissa.
Valikoitu filmografia

Fudoh: The New Generation
Dead or Alive (1999)
Dead or Alive 2: Birds (2000)
Dead or Alive: Final (2002)
Deadly Outlaw: Rekka (2002)
Battle Royale II: Requiem
Kikoku (2003)
Sukeban Deka: Codename = Asamiya Saki – Kazutoshi Kira (2006)
Tokyo Mafia:Yakuza Wars
Tokyo Mafia:Battle For Shinjuku
Tokyo Mafia:Yakuza Blood
Aiheesta muualla

Riki Takeuchi Internet Movie Databasessa. (englanniksi)
Ray Luzier

| Ray Luzier |
| --- | --- |
 Ray Luzier esiintymässä Kornin konsertissa Brasiliassa vuonna 2010.
Henkilötiedot
Koko nimi:  Raymond Lee Luzier
Syntynyt: 14. kesäkuuta 1970 (ikä 54) Pittsburgh, Pennsylvania, Yhdysvallat
Muusikko
Aktiivisena:  1988–
Tyylilajit:  hard rock, nu metal, glam metal
Soittimet:  rummut
Yhtyeet:  Korn KXM Steel Panther David Lee Roth Stone Temple Pilots
Levy-yhtiöt:  Roadrunner, Columbia
Aiheesta muualla
Kotisivut
  [ Muokkaa Wikidatassa ] [ ohje ]  
Raymond Lee ”Ray” Luzier (s. 14. kesäkuuta 1970 Pittsburgh) on yhdysvaltalainen rumpali. Hän on ollut nu metal -yhtye Kornin rumpali täysaikaisesti huhtikuusta 2009 lähtien.
Diskografia > David Lee Roth

Albumit
1998: DLR Band
2003: Diamond Dave
Diskografia > Army of Anyone

Albumit
2006: Army of Anyone
Diskografia > Korn

Albumit
2010: Korn III: Remember Who You Are
2011: The Path of Totality
2013: The Paradigm Shift
2016: The Serenity of Suffering
EP:t
2009: Korn Digital EP # 1
2010: Korn Digital EP # 2
2010: Korn Digital EP # 3
Kokoelmalevyt
2008: Nightmare Revisited, (raita 10 ”Kidnap the Sandy Claws”)
Diskografia > Jonathan Davis and the SFA

2011: ”Alone I Play / Live at the Union Chapel”
Diskografia > KXM

Albumit
2014: KXM
2017: Scatterbrain
Diskografia > Muut julkaisut

2010: Change Ur World - Kat-Tun
2009: Song for Chi, Eri esittäjiä
2008: Billy Sheehan  ”Holy Cow”
2008: Repo! Genetic Opera Virallinen Soundtrack
2008: Goaded ”To Die is Gain”
2006: Billy Sheehan ”Cosmic Troubadour”
2005: Goaded ”Goaded”
2003: ”Hideous Sun Demons”
2002: ”Honky MoFo” (mukana Ricky Wolking)
2002: Tracy G ”Deviating From the Setlist”
2001: Tracy G ”Katt Gutt”
2001: Zac Maloy Band
2001: Jason Becker Tribute CD
2001: Freak Power Ticket ”Rock Hard Compilation”
2000: Driven 4 Song Promo Cd Tracy G:n kanssa
1999: Tracy G:n kappale ”Driven”
1998: Medicine Wheel ”Small Talk”
1998: Mike Hartman ”Black Glue”
1998: Freak Power Ticket
1997: Medicine Wheel ”Immoral Fabric”
1996: Jeffology (kunnianosoitus Jeff Beckille) Jake E. Leen kanssa
1995: Darren Housholder ”Symphonic Aggression”
1994: Hard Rock Magazine -kokoelma. yhtyeessä Medicine Wheell
1994: Howling Iguanas
1994: Metal Edge -kokoelma ”Best of LA”
1994: Medicine Wheel ”First Things First”
1993: T.J. Martell Foundation Benefit CD
1993: Darren Housholder ”Generator Man”
1993: Toby Knapp ”Guitar Distortion
1993: Tony Fredianelli ”Breakneck Speed”
1993: Shrapnel Guitar Greats -kokoelma
1993: Concrete Foundations Forum -kokoelma
1992: Darren Housholder
1990: 9.0 ”Too Far Gone”